Je Renaut, dit de La Roche, faiz savoir à touz ces qui verront et orront ces presentes lettres que j’ay pris en fié et en chasemant de madame Lore, fame çay en arrier le noble baron Jeham, conte de Bourgoigne et signour de Salins, tel partaige come je ay ne puis avoir ou dieme de Planoisel, et la moitié dou mex Jonet Henri, de Courceles, et la moitié de un mex qui est à Lombars, qui part à Michelat, de Ralans. En tesmoignage de laquel chose, je ay fait metre em ces presantes lettres le seel Guillerme, dien de la crestienté de Laons, et le seel monsignour Pierre d’Arlay, priour de Saint-Cornele de L’Estoile... L’an Nostre Signour qui corroit per mil et doux cenz sexante et douze.